Lars Ulrich

**Lars Ulrich** (en pronuncia inglesa ; en danés: [ˈlɑːs ˈulˀʁek], nado o 26 de decembro de 1963 en Dinamarca, é un músico danés  coñecido por ser o batería e cofundador da banda estadounidense de heavy metal Metallica.

## Traxectoria 
### Orixes 
A súa avoa paterna, Ulla Meyer, era de familia xudía, e o seu avó foi perseguido polos nazis na Segunda guerra mundial. O saxofonista Dexter Gordon foi o padriño de Lars Ulrich, e é amigo da infancia do músico Neneh Cherry. Lars Ulrich era fillo e neto dos tenistas Torben e Einer Ulrich, xogou ao tenis na súa mocidade e trasladouse aos Ánxeles aos 16 anos para adestrar profesionalmente. Porén, en lugar de xogar ao tenis, comezou a tocar a batería.

### Carreira musical 
Nos Ánxeles, após publicar un anuncio en *The Recycler*, Ulrich coñeceu a James Hetfield e formou Metallica. Ambos os membros teñen créditos de compositor en case todas as cancións da banda, e  son os únicos membros orixinais que quedan da banda.

#### Influencias 
En febreiro de 1973, o pai de Ulrich obtivo pases para un concerto de Deep Purple en Copenhague e Lars, de nove anos, quedou hipnotizado coa actuación, inspirando o inicio da súa carreira musical. Outras bandas que exerceron unha grande influencia nel foron Deep Purple e a banda Diamond Head, coa que despois colaborou.

### Industria da música en Internet 
Lars Ulrich tamén é coñecido pola súa parte na eliminación do programa informático para compartir música chamado Napster, que consideraba que estaba usando e compartindo ilegalmente a música que el e Metallica fixeran. En abril de 2000, Ulrich converteuse nun opoñente vocal do intercambio de ficheiros, presentando unha demanda contra a compañía por infracción de dereitos de autor e extorsión . En xullo de 2000, declarou ante o Comité Xudicial do Senado despois de que todo o catálogo de Metallica, incluíndo a canción inacabada " I Disappear", estaba dispoñible gratuitamente para descargar no servizo. O caso resolveuse extraxudicialmente, o que provocou que máis de 300.000 usuarios de Napster fosen excluídos do servizo.

### Audiovisual 
Lars Ulrich interprétase a si mesmo na película de 2010 *Get Him to the Greek* protagonizada por Russell Brand. A película é unha spin-off da película de 2008 Forgetting Sarah Marshall. Participou como actor na película de HBO *Hemingway & Gellhorn*,  estreada en 2012.  No mesmo ano, Ulrich foi o foco do documental, *Mission to Lars* . A película de Kate e Will Spicer trata da súa viaxe co seu irmán Tom, que vive nunha residencia de coidados en Devon, Inglaterra e que padece a síndrome do X fráxil, para tentar coñecer a Ulrich nun dos concertos de Metallica en California. 

En 2017 Ulrich organizou un programa en Apple Music chamado ''It's Electric*, que contou con conversas con Joan Jett, Noel Gallagher, Dave Grohl e Jerry Cantrell.

## Discografía 
[miniatura| **Lars Ulrich** en [Madrid en 2009]]

### Metallica 
miniatura| Ulrich en 2017

* *Kill 'Em All* (1983)
* *Ride the Lightning* (1984)
* *Master of Puppets* (1986)
* *The $5.98 E.P.: Garage Days Re-Revisited* (EP) (1987)
* *...And Justice for All* (1988)
* *Metallica* (1991)
* *Live Shit: Binge and Purge* (1993)
* *Load* (1996)
* *ReLoad* (1997)
* *Garage Inc.* (1998)
* *S&M* (1999)
* *St. Anger* (2003)
* *Death Magnetic* (2008)
* *Orgullo, Pasión y Gloria: Tres Noches en la Ciudad de México* (2009)
* *Six Feet Down Under* (2010)

### Mercyful Fate 
* *In the Shadows* (Convidado en "Return of the Vampire 1993") (1993)

## Vida persoal 
### Drogadición 
Ulrich é amigo de Noel Gallagher e da súa antiga banda Oasis e afirmou que Gallagher foi a súa inspiración para abandonar a cocaína nos anos 2000.

### Saúde e filantropía 
En 2009, Ulrich revelou que padecía *tinnitus* (zunido) debido a moitos anos de xira sen usar ningunha protección auditiva. Ulrich foi un activista en apoio de ampliar o acceso á atención sanitaria dos cidadáns estadounidenses, coa súa familia traballando coa Clínica Gratuíta Haight Ashbury de San Francisco, California. El recadou 32.000 dólares para o grupo durante unha edición de famosos do programa de xogos *Who Wants to Be a Millionaire?*

### Arte 
Ulrich tamén ten unha paixón polas belas artes. En 2002, vendeu un cadro da súa propia colección, *Self Portrait'' de Jean-Michel Basquiat, de 1982. Cun prezo estimado de prevenda de 5 millóns de dólares, finalmente vendeuse polo triplo que na casa de poxas Christie's.

### Parellas e fillos 
O primeiro matrimonio de Ulrich foi en 1988 con Debbie Jones, unha muller británica que coñeceu na xira, pero divorciáronse en 1990 durante as gravacións do álbum Black. O seu segundo matrimonio foi con Skylar Satenstein, unha médica de urxencias, de 1997 a 2004. Tiveron dous fillos antes de se divorciaren. Layne e Myles formaron unha banda chamada Tapei Houston. Tras o seu segundo divorcio, Ulrich saíu coa actriz danesa Connie Nielsen de 2004 a 2012. Tiveron un fillo xuntos. Casou coa modelo estadounidense Jessica Miller en 2015.

## Premios e honras 
Cos seus compañeiros de Metallica foi incluído no Salón da Fama do Rock and Roll en 2009, sendo o primeiro danés en recibir a honra.

Tras liderar unha campaña durante varios anos para que a súa banda favorita de sempre, Deep Purple, fose incorporada ao Salón da Fama do Rock and Roll, Ulrich pronunciou o discurso de ingreso cando a banda entrou no Salón en 2016.
## Notas 
## Véxase tamén 
### Bibliografía 
* Steffan Chirazi e Metallica. 

### Ligazóns externas 
* E Kit Justice for All para Roland Vdrums TD12
* Configuración do kit de Lars Ulrich, themusicedge.com
* Perfil de Lars Ulrich Drummerworld.com
* Artigo do New York Times sobre a colección de arte de Ulrich, nytimes.com
* ''Salón da Fama do Rock 'n' Roll: Metallica'', Fuse.tv
* Video Entrevista en Nova Zelanda, ripitup.co.nz